Dopo
dal pat che ju puartarà a guviernâ adun inte gnove legjislature che
si è a pene inviade, il Partît Nazionalist Basc (PNV) e i
socialiscj (PSE-EE) a àn presentât une propueste par meti adun un
test che al fasi di fonde pe riforme dal Statût de Comunitât
Autonome Basche. Si intint duncje di meti jù i principis e lis
fondis concretis par incressi par mieç di une riforme statutarie il
nivel di autoguvier de Comunitât cence però lâ fûr de suaze
legjislative dal stât spagnûl. Sul plan operatîf si fevele di un
an par tirâ dongje lis propuestis di riforme fatis indenant di dutis
lis fuarcis rapresentadis intal Parlament basc, di altris vot mês
par cirî di meti jù une uniche propueste di sintesi che e tacarà
po il so percors parlamentâr che si stime che al podarès rivâ
insom tal 2020, juste sul finî de legjislature.
Font:
Naiz:,
29/11/16
vec_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn eus_Latn unk